[{"text_idx": "#000000", "text": "Honiadau di-sail am dabledi colli pwyau"}, {"text_idx": "#000001", "text": "Disgrifiad o\u2019r llun, Karen Dawson"}, {"text_idx": "#000002", "text": "Mae ymchwil gan BBC Cymru wedi darganfod fod cwmni sy'n gwerthu tabledi colli pwysau ar y we\u0302, ac o siop ym Mro Morgannwg wedi gwneud honiadau camarweiniol mewn hysbysebon."}, {"text_idx": "#000003", "text": "Fe wnaeth yr ymchwiliad ddarganfod fod Sculpts Extreme o'r Barri wedi gwneud honiadau di-sail am effaith y tabledi ar iechyd."}, {"text_idx": "#000004", "text": "Fe wnaeth Sculpts Extreme hefyd ddefnyddio lluniau o bobl heb eu caniata\u0302d, er mwyn hyrwyddo eu cynnyrch,"}, {"text_idx": "#000005", "text": "Dywedodd y perchennog eu bod nawr wedi cael gwared a\u0302'r lluniau, a bod yr aelod o staff a oedd yn gyfrifol am eu defnyddio wedi ei ddiswyddo."}, {"text_idx": "#000007", "text": "Er mawr syndod iddi hi, dywed Karen Dawson i'w llun hi gael ei ddefnyddio fel enghraifft o rywun oedd wedi colli pwysau."}, {"text_idx": "#000008", "text": "Dywedodd wrth raglen BBC Cymru X-Ray: \"Roeddwn yn hynod ddig y gallai rhywun wneud y fath beth. Rwyf byth wedi cymryd tabledi colli pwysau, dwi ddim yn cytuno gyda'u cymryd.\""}, {"text_idx": "#000009", "text": "Roedd Sculpts Extreme, sy'n berchen i Lee Szuchnik, wedi honni y gallai cwsmeriaid golli rhwng pedwar ac wyth pwys drwy gymryd y tabledi."}, {"text_idx": "#000010", "text": "Roedd y label yn honni y gallai'r tabledi gymryd braster o gelloedd."}, {"text_idx": "#000013", "text": "Roedd Lee Szuchnik wedi dweud wrth un o ymchwilwyr y BBC, a oedd wedi ffugio bod yn gwsmer, nad oedd rhaid mynd i'r gampfa er mwyn colli pwysau os oedd rhywun yn defnyddio'r tabledi."}, {"text_idx": "#000014", "text": "Soniodd fod un o'r cynhwysion, croen oren \"yn crafu braster o wal yr y stumog\" a \"nad oedd rhaid mynd i'r gampfa, er mwyn colli pwysau.\""}, {"text_idx": "#000017", "text": "Ychwanegodd fod ganddo nifer o gwsmeriaid bodlon a bod nifer o'r rhain wedi colli pwysau heb yr angen i wneud ymarfer corff."}, {"text_idx": "#000019", "text": "Prif StraeonBangor: Miloedd yn gorymdeithio dros Gymru annibynnolCyhoeddwyd4 awr yn o\u0302lAnafiadau difrifol i ddwy, 11, ar o\u0302l gwrthdrawiadCyhoeddwyd3 awr yn o\u0302l'Mewn ac allan o'r ysbyty gydag haint dw\u0302r cronig'Cyhoeddwyd12 awr yn o\u0302l"}, {"text_idx": "#000022", "text": "'Mewn ac allan o'r ysbyty gydag haint dw\u0302r cronig'"}, {"text_idx": "#000029", "text": "Pa ochr i'r ffens? Portread artist dur o'r byd wedi Brexit"}, {"text_idx": "#000032", "text": "Cysylltwch a\u0302 niTabledi a ffonau symudolHefyd yn Gymraeg"}]